5.4.2023
ET
Euroopa Liidu Teataja
L 97/3
(11)
Käesolevat määrust tuleks kohaldada alates 1. septembrist 2024, et jõustumine langeks kokku rahvamajanduse arvepidamise ühtlustatud võrdlusaluste läbivaatamise kokkulepitud ajakavaga liikmesriikides.
See ei takista liikmesriike koostamast statistikat muudetud lisade kohaselt enne seda üldise kohaldamise kuupäeva.
Selleks et tagada uute edastamisnõuetega kohanemiseks piisav aeg, kohaldatakse iga uut struktuursete metaandmete edastamise kohustust alates 1. septembrist 2025, isegi kui nimetatud metaandmed võivad olla vabatahtlikult edastatud juba enne nimetatud kuupäeva.
(12)
Et leevendada COVID-19 kriisi sotsiaalset ja majanduslikku mõju ja tugevdada liikmesriikide majanduse ja sotsiaalsete struktuuride vastupanuvõimet, on liidult tulnud mitmeid olulisi algatusi, eelkõige on kasutusele võetud taasterahastu „NextGenerationEU“ ning Euroopa Parlamendi ja nõukogu määrusega (EL) 2021/241 (18) loodud taaste ja vastupidavusrahastu.
Selle taustal tuleks liidu statistikas liidu institutsioonide ja asutuste statistikaarvestust korrektselt arvesse võtta.
Seepärast tuleks sel eesmärgil jätkata tehnilist tööd, et töötada välja töökindel metoodika, mille abil on komisjonil (Eurostatil) võimalik statistikaarvestust (sealhulgas ESA 2010 neto laenuandmine / -võtmine ja täitmata Maastrichti võlakohustused) koostada ja levitada.
Komisjon (Eurostat) peaks 31. märtsiks 2024 esitama Euroopa Parlamendile ning nõukogule aruande tehtud edusammude kohta.
(13)
Kuna käesoleva määruse eesmärki, nimelt ühtsete statistikastandardite loomist, mis võimaldavad koostada ühtlustatud rahvamajanduse arvepidamise andmeid, et saavutada üldine võrreldavus liidu tasandil, ei suuda liikmesriigid piisavalt saavutada, küll aga saab seda ulatuse ja toime tõttu paremini saavutada liidu tasandil, võib liit võtta meetmeid kooskõlas Euroopa Liidu lepingu artiklis 5 sätestatud subsidiaarsuse põhimõttega.
Kõnealuses artiklis sätestatud proportsionaalsuse põhimõtte kohaselt ei lähe käesolev määrus nimetatud eesmärgi saavutamiseks vajalikust kaugemale.
(14)
Andmed info- ja kommunikatsioonitehnoloogia seadmete kohta on olulised, et toetada analüüsi ning poliitikaku­ jundamist selliste prioriteetsete poliitikasuundade kontekstis, mis on seotud digitaliseerimise ja Euroopa rohelise kokkuleppega, mille eesmärk on uute tehnoloogiate konkurentsivõime parandamine ja edasiarendamine.
Samuti on olulised andmed hoonete ja rajatiste aluse maa kohta, et analüüsida liidu tasandil investeeringuid ja jõukust.
Komisjon (Eurostat) ja riikide statistikaasutused peaksid jätkama selles valdkonnas viimastel aastatel tehtud metoodilist tööd, et suurendada üksikasjalikumate andmete kättesaadavust Euroopa rahvamajanduse ja regionaalse arvepidamise süsteemi tulevase läbivaatamise kontekstis.
(15)
Perioodiline ajakohastamine on vajalik, et võtta arvesse globaliseerumise, rohe- ja digipöörde ning rahvamajanduse arvepidamise koostoimet, et poliitikakujundajatel oleksid olemas vajalikud andmed ja teadmised, millega tagada konkurentsivõime, finantsstabiilsus, eelarve vastupanuvõime, usaldusväärne riigi rahandus ja õiglane maksupoliitika.
Peale selle nõuti juba ÜRO statistikakomisjoni 51. istungjärgul, et sekretariaatidevaheline rahvamajanduse arvepidamise töörühm töötaks rahvamajanduse arvepidamise süsteemi 2008 läbivaatamiseks välja tegevuskava, et ÜRO statistikaosakond saaks selle 2025. aastal vastu võtta.
(16)
Rahvamajanduse arvepidamist käsitlevaid rahvusvahelisi käsiraamatuid on vaja ajakohastada, eelkõige heaolu ja kestlikkuse osas, sest suur osa rahvastiku majanduslikku heaolu mõjutavast tegevusest jääb tootmisvõimaluste kõverast väljapoole.
(17)
Kui rahvamajanduse arvepidamise süsteem 2008 2025. aastal läbi vaadatakse, on võimalik rahvusvaheliselt kokku lepitud mõisteid, määratlusi, klassifikatsioone ja arvepidamiseeskirju ajakohastada, et võtta arvesse kliimamuutuste, julgeoleku, ebavõrdsuse, kestlikkuse ja heaoluga seotud üleilmseid väljakutseid, ning see aitab toetada poliitikaku­ jundajaid kaalutletud otsuste tegemisel, et edendada majanduslikku, sotsiaalset ja territoriaalset ühtekuuluvust, vähendada sotsiaalset ja soolist ebavõrdsust ning kiirendada rohe- ja digipööret.
Seega peaks komisjon enne oma kavandanud 2025. järeldusi korrapäraselt esitama nõutavat teavet rahvamajanduse arvepidamise süsteemi 2008 läbivaatamise kohta ja arutama seda Euroopa Parlamendi ja nõukoguga.
(18)
Euroopa statistikasüsteemi komiteega on konsulteeritud,
(18) Euroopa Parlamendi ja nõukogu 12. veebruari 2021. aasta määrus (EL) 2021/241, millega luuakse taaste- ja vastupidavusrahastu (ELT L 57, 18.2.2021, lk 17).